
МАЛО ЦРНИЋЕ



З А П И С Н И К
о раду Општинске изборне комисије општине Мало Црниће 


са 11. (једанаесте) седнице Општинске изборне комисије одржане 16. октобра 2026. године, са почетком у 13,00 часова у скупштинској сали Општине Мало Црниће.

Присутни:  Милан Тодоровић – председника ОИК, Владан Павловић – заменик председника ОИК, Ивана Јанковић – секретар ОИК, Јелица Мрдак – заменик секретара ОИК, Мирјана Славковић, Јована Живановић, Јасмина Максић, Живорад Обрадовић, Звонимир Неговановић – чланови и заменици чланова ОИК у сталном саставу, Стефан Стевић, Драган Живковић, Никола Николић, Владимир Рајчић, Љиљана Јовић, Милица Николић, Лазар Траиловић, Драгана Алексић Николић, Милица Миленковић, Ивана Богдановић – чланови и заменици чланова ОИК у проширеном саставу.

Записничар: Мирјана Славковић 


Д н е в н и  р е д 

1. Усвајање записника са 10. седнице Општинске изборне комисије општине Мало Црниће,
2. Предлог Одлуке о набавци канцеларијског материјала,
3. Разматрање Предлога Решења за измену Решења о именовању чланова и заменика чланова бирачких одбора у проширеном саставу, 
4. Разматрање Предлога Решења за измену Решења о именовању чланова и заменика чланова бирачких одбора у проширеном саставу, 
5. Текућа питања.


Председника ОИК је отворио седницу, прочитао предложени дневни ред и позвао чланове ОИК да се изјасне о предложеном дневном реду.
ОИК је једногласно усвојила предложени дневни ред.


                                                                    Рад по дневном реду

1. Усвајање записника са 10. седнице Општинске изборне комисије општине Мало Црниће,

           Општинска изборна комисија општине Мало Црниће једногласно је усвојила Записник са 10. седнице ОИК одржане 13. 10. 2026. године.

2. Предлог Одлуке о набавци канцеларијског материјала,

           Образложење тачке дневног реда дао је Милан Тодоровић, председниик ОИК.  За спровођење избора, као и свих радњи на дан избора, потребно је обезбедити довољну количину канцеларијског материјала. Канцеларијски материјал набављамо преко Општинске управе. Средства за набавку канцеларијског материјала добијамо од Републике. Одређено је 3000,00 динара по бирачком месту. Списак потребног канцеларијског материјала, у виду табеле, достављамо у форми Одлуке, начелнику Општинске управе, како би се извршила набавка наведеног потребног канцеларијског материјала. Питања није било. Једногласно усвојена тачка дневног реда.

3. Разматрање Предлога Решења за измену Решења о именовању чланова и заменика чланова бирачких одбора у проширеном саставу, 

           Образложење тачке дневног реда дала је Ивана Јанковић, секретар ОИК. Јуче у 14,30 часова достављен нам је захтев од стране овлашћеног лица испред изборне листе ИВИЦА ДАЧИЋ – ФАКТОР СТАБИЛНОСТИ, за замену члана  у проширеном саставу у бирачком одбору на бирачком месту број 8, Дом културе Врбница. Уместо члана Милета Јанковића, предлаже се за замену Јагода Стојићевић. Извршен је увид у бирачки списак. Наведено лице има бирачко право и испуњава услове за именовање. Нацрт Решења о изменама Решења о именовању чланова и заменика чланова бирачких одбора у проширеном саставу за бирачко место број 8, Дом културе Врбница, достављен је на увид и разматрање свим члановима ОИК. Питања није било. Једногласно усвојена тачка дневног реда.

4. Разматрање Предлога Решења за измену Решења о именовању чланова и заменика чланова бирачких одбора у проширеном саставу, 

           Образложење тачке дневног реда дала је Ивана Јанковић, секретар ОИК. Јуче у 14,30 часова достављен нам је захтев од стране овлашћеног лица испред изборне листе ИВИЦА ДАЧИЋ – ФАКТОР СТАБИЛНОСТИ, за замену заменика члана  у проширеном саставу у бирачком одбору на бирачком месту број 12, Месна заједница Кобиље. Уместо заменика члана Милана Адамовића, предлаже се за замену Милија Крајић. Извршен је увид у бирачки списак. Наведено лице има бирачко право и испуњава услове за именовање. Нацрт Решења о изменама Решења о именовању чланова и заменика чланова бирачких одбора у проширеном саставу за бирачко место број 12, Месна заједница Кобиље, достављен је на увид и разматрање свим члановима ОИК. Питања није било. Једногласно усвојена тачка дневног реда.

5. Текућа питања.

       Под текућим питањима је члан ОИК из проширеног састава, Владимир Рајчић, изнео усмени захтев да се договоримо око преузимања изборног материјала из Градске управе Пожаревац. Изборни материјал се преузима у уторак 20. октобра 2026. године после 14,00 часова у сали 11 у Градској управи Пожаревац.

       Одговор и образложење је дао Милан Тодоровић председник ОИК. Стигао је мејлом допис – обавештење од стране РИК-а. Материјал за изборе стиже камионом у Пожаревац у салу број 11 у Градској управи Пожаревац, у 14,00 часова. Ми идемо под пратњом полиције на преузимање изборног материјала. Полицији званично у понедељак достављамо допис за пратњу при преношењу изборног материјала. Након доношења материјала у зграду општине Мало Црниће, приступа се паковању истог. Ићи ћемо са два службена аута, највероватније, како би смо могли да преузмемо и пренесемо сав изборни материјал. Ко год жели од чланова изборне комисије да присуствује преузимању изборног материјала, може, иде сопственим превозом, али није пожељно ни да нас буде превише, због стварања гужве.


Других питања и обавештења није било.
Општинска изборна комисија  је завршила са радом у 14,10 часова.



Записничар:                                                                                           Председника ОИК,
Мирјана Славковић, с.р.                                                                     Милан Тодоровић, с.р.

Секретар ОИК,
Ивана Јанковић, с.р.

